《是夕阴霾无月诸子酣饮夜分而唐祝两生不至命小奚奏乐侑觞拈韵得中字即席赋》
明代·胡应麟

曳履南楼兴未终，胡床相对一尊同。霜飞玉宇秋将半，露湿瑶台夜正中。

绕树参差飞倦鹊，衔芦嘹呖坠征鸿。更阑竞奏霓裳曲，谁唤嫦娥出海东。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。